**OBRAZAC ZA PRIJAVU TEME MAGISTARSKOG RADA**

|  |  |  |
| --- | --- | --- |
| 1. **Naziv fakulteta**
 | Ekonomski fakultet Podgorica | OCJENA ISPUNJENOSTI USLOVA, MIŠLJENJE*Pupunjava član Odbora za monitoring magistarskih studija zadužen za predmetnu ili srodnu oblast. Popunjava se sa naznakom da li su uslovi ispunjeni i/ili se daje određeno obrazloženje* |
| 1. **Ime i prezime kandidata**
 | Aida Drpljanin |  |
| 1. **Biografija kandidata**
 | - |  |
| 1. **Predloženi mentor**
 | - |  |
| 1. **Naziv rada**
 | Stopa fertiliteta kao determinanta održivog razvoja na primjeru Crne Gore |  |
| 1. **Obrazloženje naziva rada**
 | Rad će istraživati kako stopa fertiliteta kao determinanta utiče na održivi razvoj na primjeru Crne Gore. Održivi razvoj Crne Gore determinišu četiri vrste resursa, a to su: ljudski, prirodni, društveni i ekonomski. Takođe, rad će objasniti zašto je poznavanje stope fertiliteta potrebno, jer utiče na sva četiri faktora koji direktno utiču na održivi razvoj Crne Gore. Rad će utvrditi da li je uticaj pozitivan ili negativan i u kojoj mjeri. |  |
| 1. **Svrha/razlozi istraživanja i cilj istraživanja i njegova realizacija po koracima**
 | Bitnost poznavanja stope fertiliteta se ugleda kroz uticaj na četiri vrste resursa koji određuju održivi razvoj u Crnoj Gori. S obzirom na to da se uloga žene u crnogorskom društvu znatno poboljšala, otuda je i ova tema sve više zastupljena u našem društvu. Takođe, u Crnoj Gori do sada nije razmatrana pronatalitatna politiku, što predstavlja još jedan razlog za istraživanje.Cilj ovog istraživanja jeste da se utvrdi kako stopa fertiliteta kao determinanta održivog razvoja utiče na održivi razvoj Crne Gore. Cilj će biti ostvaren kroz sljedeće korake:-Istraživanje sekundarnih podataka vezanih za determinante koje utiču na stopu fertiliteta;-Definisanje ključnih parametara koji dovode do povećanja/smanjenja stope fertiliteta, kao i reflektovanje rezlutata stope fertiliteta na četiri vrste resursa održivog razvoja Crne Gore;-Priprema, sprovođenje ankete, prikupljanje sekundarnih podataka i klasifikovanje rezultata;-Identifikovanje definisanih ključnih parametara koji su doveli do povećanja/smanjenja stope fertiliteta, kao i njen uticaj na četiri grupe faktora održivog razvoja Crne Gore;-Izvođenje zaključaka o uticaju stope fertilita na održivi razvoj Crne Gore. |  |
| 1. **Prethodni radovi**
 | Braidotti, R., Charkiewicz, E., Hausler, S., Wieringa, S. (2004). *Women, the Environment and Sustainable Development: Towards a Theoretical Synthesi.*James, V. U. (1995). *Women and Sustainable Development in Africa.*Irwin*,* A. (2002). *Citizen Science: A Study of People, Expertise and Sustainable Development.*Dankelman, I. (2010). *Climate change: Learning from gender analysis and women's experiences of organising for sustainable development.*Howard, L. M., Channi Kumar, C., Leese, M., and Graham Thornicroft, G. (2002). *The General Fertility Rate in Women With Psychotic Disorders.*Bulatao, R.A., Lee, R.D., Hollerbach, P.E., Bongaarts, J.P. (1983). *Determinants of fertility in developing countries*.Paget, W. J., & Timæus, I. M. (2010). *A Relational Gompertz Model of Male Fertility: Development and Assessment.*Goldstein, J., Kreyenfeld, M., Jasilioniene, A., Dilan, D., and Örsal, K. (2013). *Fertility Reactions to the "Great Recession" in Europe: Recent Evidence from Order-Specific Data.*Heer, D. M. (1966). *Economic development and fertility.*Bryant, J. (2007). *Theories of Fertility Decline and the Evidence from Development Indicators.*Knežević, J., Đurović, G., Komar, O., Vulić, V., Galli A., (2016). *Nacionalna strategija održivog razvoja Crne Gore do 2030. godine.*Čipin, I., (2011). *Obrazovanje i fertilitet zaposlenih žena u Hrvatskoj* |  |
| 1. **Hipoteze/istraživačko pitanje tj. pitanja**
 | 1. U kojoj mjeri stopa fertiliteta utiče na razmatrane četiri vrste resursa održivog razvoja Crne Gore?2. Da li je uticaj stope fertiliteta pozitivan ili negativan na održivi razvoj Crne Gore? |  |
| 1. **Ograničenja pri istraživanju**
 | Istraživanje je ograničeno zbog manjka novčanih sredstava, koja su potrebna za sprovođenje ankete po regijama Crne Gore. Takođe, još jedno od ograničenja je i ažurnost prikupljanja podataka zbog različitog vremenskog perioda u kom je potrebno dostaviti podatke. Organizovanje ankete u centralnoj regiji je bilo najjeftinije i najažurnije, dok se se ispitivanjem i prikupljanjem u sjevernoj i juznoj regiji su kasnilo. |  |
| 1. **Sadržaj rada**
 | Ovaj rad je podijeljen na šest poglavlja. U **prvom uvodnom poglavlju** će se jasno definisati tema i istaknuti su glavni razlozi istraživanja, kao i motivacija, koja je obrazložena prethodnim radovima. Takođe, definisana su i istraživačka pitanja i navedena ograničenja pri istraživanju. **Poglavlje dva** će obuhvatiti opis metodološkog pristupa i načina prikupljanja sekundarnih podataka i sprovođenje ankete. Poglavlje ćemo zaključiti diskusijom o pouzdanosti i validnosti istraživanja. **Poglavlje tri** prezentira korištene teorijske pretpostavke iz prethodnih radova, odnosno oslanja se na prethodne radove koji su istražili kako stopa fertilitera utiče na održivi razvoj, ne samo Crne Gore, nego uopšteno. Posebno u radu Braidotti, R., ... and Wieringa, S. (2004). detaljno je objašnjena teorija uticaja stope fertiliteta na četiri vrste resursa koji kreiraju održivi razvoj jedne zemlje.**U četvrtom poglavlju** ćemo pokrenuti statstički model, kako bismo utvrdili zavisnost stope fertiliteta na održivi razvoj na primjeru Crne Gore. Koristićemo statistički model da bismo utvrdili uticaj stope fertiliteta na navedene četiri vrste resursa, a na osnovu teorijskih pretpostavki istražićemo kvatitativne analize sprovedenih podataka. **Peto poglavlje** će sadržati diskusiju i prezentiranje nalaza. Analiziraćemo sekundarne podatke i dobijene kvantifikovane rezultate iz anketa i na osnovu njih odgovoriti na istraživačka pitanja koja smo postavili u prvom uvodnom poglavlju.**U šestom poglavlju** iznijećemo zaključke, kritike istraživanja i smjernice za buduća istraživanja. | -uvod-metodologija-teorijski okvir-modeliranje i analiza sadržaja-prezentiranje nalaza |
| 1. **Vrsta istraživanja (empirijsko ili teorijsko) i obrazloženje**
 | Istraživanje je empirijsko, jer se zaključci izvode na osnovu posmatranja prikupljenih podataka. |  |
| 1. **Istraživački pristup (eksploratorni, deskriptivni, eksplanatorni ili prediktivni) i obrazloženje**
 | U radu će se koristiti eksplanatorni pristup, jer nam je cilj da objasnimo kako stopa fertiliteta utiče na održivi razvoj na primjeru Crne Gore. |  |
| 1. **Istraživački pristup (induktivni, deduktivniili abduktivni) i obrazloženje**
 | U istraživanju se koristi abduktivni pristup, jer se za empirijske nalaze koristi teorija, a empirijski nalazi se povezju sa teorijom. Deduktivni pristup se ogleda u tome da se teorija razlaže do hipoteza, a onda se koriste emirijski podaci, a iz empirijskih podataka induktivno dokazujemo te hipoteze. |  |
| 1. **Istraživački pristup (kvalitativni ili kvantitativni) i obrazloženje**
 | U ovom radu koristiće se kvantitativni metod, jer se analiziraju mjerljivi podaci (broj novorođenčani, broj visoko-školovanih žena...). Takođe, koristiće se i kvalitativni, jer će se vršiti analiza ankete i nacionalnih strategija, na osnovu kojih će se donijeti kvalitativni zaključci. |  |
| 1. **Kvalitativne istraživačke metode (eksperiment, teorijska analiza, anketa, arhivska analiza, istorijska analiza ili studija slučaja) i obrazloženje**
 | U radu će se koristiti anketa, kao jedna od istraživačkih metoda, jer sekundarni podaci iz zvanične statistike nisu dovoljni za pregled sadašnjeg stanja na pitanje koje se odnosi na dio prvog istraživačkog pitanja kako stopa fertiliteta utiče na prirodne i društvne resurse u Crnoj Gori. |  |
| 1. **Kvantitativne istraživačke metode (eksperiment, teorijska analiza, analitičke, statističke, ekonometrijske, optimizacione ili inteligentne) i obrazloženje**
 | U radu će se koristiti kvantitativne metode i to: deskriptivne statistike, statistička i ekonometrijska metoda. Izbor ove metode možemo obrazložiti načinom kako je definisano drugo istraživačko pitanje, koje se odnosi na uticaj stope fertiliteta, tj. da li je pozitivan ili negativan na održivi razvoj Crne Gore. |  |
| 1. **Podaci (kvalitativno istraživanje)**
 | U radu će se koristiti kvalitativno istraživanje. Pomoću anketa slučajnog uzorka potrebno je utvrditi sadašnje stanje koje se odnosi na dio prvog istraživačkog pitanja kako stopa fertiliteta utiče na prirodne i društvne resurse u Crnoj Gori.Korištene su ankete zatvorenog tipa i selektivni uzorak ispitanica. Da bi uzorak učinili što validnijim, selekcija je sprovedena po regijama, zbog različitosti u razvijenosti istih i to: 45% ispitanica iz sjeverne, 30% ispitanica iz centralne i 25% i južne regije Crne Gore.Pošli smo od pretpostavke da su centralna i južna regija slične prema razvijenosti, pa smo za sjevernu regiju uzeli veći procenat, kako bi se došlo do što realnije slike o tome koliki je uticaj stope fertilitete na prirodne i društvene resurse Crne Gore. Cilj ankete je upotpuniti statističku analizu ovom anketom. |  |
| 1. **Podaci (kvantitativno istraživanje)**
 | U istraživanju su korišteni podaci zvanične statistike Crne Gore, da bi se mogao dati odgovor na drugu hipotezu i pomogla utvrditi uzročno-posledična veza između stope fertiliteta i održivog razvoja Crne Gore.Iz tog razloga, uzećemo u obzir kako stopa fertiliteta utiče na sljedeće varijable koje se nalaze kao relevantne u četiri vrste resursa održivog razvoja: udio stanovnika koji ima preko 65 godina starosti, stopa mortaliteta odojčadi, stopa kontrole rađanja, visoka stopa nezaposlenih mladih, neravnomjerna zastupljenost polova, stopa mortaliteta, rast ljudskog kapaciteta, troškovi zdravlja, itd. |  |
| 1. **Očekivani rezultati istraživanja**
 | Od istraživanje se očekuju nalazi koji će pokazati:* koje determinante utiču na stopu fertiliteta i u kojoj mjeri;
* kako stopa fertiliteta utiče na prirodne, ljudske, drušvene i ekonomske resurse na primjeru Crne Gore;
* kako stopa fertiliteta utiče na udio stanovnika koji ima preko 65 godina starosti;
* kako stopa fertiliteta utiče na stopu mortaliteta odojčadi;
* kako stopa fertiliteta utiče na stopu kontrole rađanja;
* kako stopa fertiliteta utiče na stopu nezaposlenosti mladih;
* kako stopa fertiliteta utiče na troškove zrdavlja;
* da li stopa fertiliteta i održivi razvoj u pozitivnoj ili negativnoj korelaciji;
* kako da usmjerimo trendove opisane pojave.
 |  |
| 1. **Doprinos - prednosti u odnosu na prethodna istraživanja**
 | Prednost ovog istraživanje jeste što se povezanost stope fertiliteta i održivog razvoja odnosi na specifičnu situaciju slučaja Crne Gore kao zemlje u razvoju, dok su se prethodni radovi bavili sličnim pitanjem, ali na primjerima razvijenih zemalja. Doprinos se takođe ogleda u tome što je Crna Gora zemlja koja ima oko 620.000 stanovnika, pa se ovim istraživanjem može ukazati na moguće greške koje društvo pravi koje dovodi do smanjenja broja stanovnika, što se sve, opet, odražava na održivi razvoj Crne Gore. Sa druge strane, Crna Gora do sada nije ozbiljno razmatrala pronatalitatnu politiku, kako kroz poreske, tako i kroz mouguće druge olakšice porodicama sa djecom, mada se u poslednje vrijeme pojavljuju inicijative u ovoj oblasti.Održivi razvoj jedne zemlje prema UN Agendi 2030 čine četiri grupe faktora, i na sve četiri grupe utiče stopa fertiliteta. Uzmajući u obzir ovu činjenicu, od posebnog je značaja kako i (ako) koliki je uticaj te determinante, koji do sada nije istraživan u korelaciji sa održivim razvoje Crne Gore.  |  |